CELEX: 62012CA0612
Language: mt
Date: 2014-03-27 00:00:00
Title: Kawża C-612/12 P: Sentenza tal-Qorti tal-Ġustizzja (Il-Ħames Awla) tas- 27 ta’ Marzu 2014 – Ballast Nedam NV vs Il-Kummissjoni Ewropea (Appell — Kompetizzjoni — Akkordji — Suq Olandiż tal-bitum għall-kisi tal-uċuħ tat-toroq — Iffissar tal-prezz gross tal-bitum għall-kisi tal-uċuħ tat-toroq — Iffissar ta’ tnaqqis għall-bennejja tat-toroq — Regolament (KE) Nru 1/2003 — Artikolu 27 — Drittijiet tad-difiża — Tnaqqis tal-multa)

19.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 151/4
            
         Sentenza tal-Qorti tal-Ġustizzja (Il-Ħames Awla) tas-27 ta’ Marzu 2014 – Ballast Nedam NV vs Il-Kummissjoni Ewropea
   (Kawża C-612/12 P) (1)
   
   ((Appell - Kompetizzjoni - Akkordji - Suq Olandiż tal-bitum għall-kisi tal-uċuħ tat-toroq - Iffissar tal-prezz gross tal-bitum għall-kisi tal-uċuħ tat-toroq - Iffissar ta’ tnaqqis għall-bennejja tat-toroq - Regolament (KE) Nru 1/2003 - Artikolu 27 - Drittijiet tad-difiża - Tnaqqis tal-multa))
   2014/C 151/05
   Lingwa tal-proċedura: l-Olandiż
   
      Partijiet
   
   
      Appellanti: Ballast Nedam NV (rappreżentanti: A. Bosman u E. Oude Elferink, avukati)
   
      Parti oħra fil-proċedura: Il-Kummissjoni Ewropea (rappreżentanti: F. Ronkes Agerbeek u P. Van Nuffel, aġenti assistiti minn F. Tuytschaever, avukat)
   
      Suġġett
   
   Appell mis-sentenza tal-Qorti Ġenerali (Is-Sitt Awla), tas-27 ta’ Settembru 2012, Ballast Nedam vs Il-Kummissjoni (T-361/06), li permezz tagħha l-Qorti Ġenerali ċaħdet rikors li kellu bħala għan, prinċipalment, talba għall-annullament tad-Deċiżjoni tal-Kummissjoni C(2006) 4090 finali, tat-13 ta’ Settembru 2006, dwar proċedura skont l-Artikolu 81 [KE] [Każ COMP/F/38.456 – Bitum (il-Pajjiżi l-Baxxi)], sa fejn tirrigwarda lir-rikorrenti u, sussidjarjament, minn naħa, talba għall-annullament parzjali tal-imsemmija deċiżjoni sa fejn hija tiffissa t-tul ta’ żmien tal-ksur li jirrigwardha u, min-naħa l-oħra, talba għal tnaqqis tal-ammont tal-multa imposta fuqha
   
      Dispożittiv
   
   
               1)
            
            
               Is-sentenza Ballast Nedam vs Il-Kummissjoni (T-361/06), hija annullata sa fejn hija tiċħad il-motiv imqajjem minn Ballast Nedam NV dwar il-ksur tal-Artikolu 27(1) tar-Regolament tal-Kunsill (KE) Nru 1/2003, tas-16 ta’ Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli [81 KE] u [82 KE], u d-drittijiet tagħha tad-difiża matul il-proċedura amministrattiva li wasslet għad-Deċiżjoni tal-Kummissjoni C(2006) 4090 finali, tat-13 ta’ Settembru 2006, dwar proċedura skont l-Artikolu [81 KE] [Każ COMP/F/38.456 – Bitum – (il-Pajjiżi l-Baxxi)].
            
         
               2)
            
            
               L-Artikolu 1(a) tad-Deċiżjoni tal-Kummissjoni C(2006) 4090 finali huwa annullat fir-rigward tal-ksur tal-Artikolu 81 [KE] imwettaq minn Ballast Nedam NV matul il-perijodu mill-21 ta’ Ġunju 1996 sat-30 ta’ Settembru 2000.
            
         
               3)
            
            
               L-Artikolu 2(a) tad-Deċiżjoni C(2006) 4090 finali huwa annullat sa fejn jiffissa l-ammont tal-multa dovuta minn Ballast Nedam NV għal EUR 4,65 miljun.
            
         
               4)
            
            
               L-ammont tal-multa imposta in solidum fuq Ballast Nedam NV fl-Artikolu 2(a) tad-Deċiżjoni C(2006) 4090 finali hija ffissata għal EUR 3,45 miljun.
            
         
               5)
            
            
               Il-Kummissjoni Ewropea għandha tbati l-ispejjeż kollha sostnuti f’dan l-appell.
            
         
               6)
            
            
               Kull parti għandha tbati l-ispejjeż rispettivi tagħha relatati mal-proċedura fl-ewwel istanza.
            
         
      (1)  ĠU C 71, 09.03.2013.